Rikunarita-ORG/Wikinium huggingface dataset:
# Asayışvıraştoğ

Asayışvıraştoğ
**Asayışvıraştoğ** ya zi **resam** merdımo kı asayış (resım) vırazeno, neqış keno inan rê vanê asayışvıraştoğ, resam yan zi naqışci. Asayışvıraştoği rê marifet, huner, şenayış (qabiliyet), zanayenı, destberey amyayenı u tıtizey, diqat kerdeney lazımê. Merdımo kı asayış (resım) vırazeno, vanê destê cı nêlerzê u çımê cı weş bıvinê. Wexto kı destê cı bılerzê xetı yan zi cayo kı vırazeno yan zi boyax keno vêşi şıno yan zi beno têmıyan u xerpıyêno. O wext çiyo kı o yo vırazeno çiyê rê nêbeno. Qandê coy bol diqat kerdenı, tıtizey u sebır cı rê lazımo. Dınya dı zenatan dê zoran ra jew zi neqış u asayış vıraştena. Qandê coy ê kı nê çiyan kenê bol kemi yê. Ey ra no zenatê ninan bol perey keno. Kes şeno vajo ronayenda dınyay ra heta ewro oyo rameno u ewro zi veri vêşêri rexbet vineno u perey keno. Asayışê asayışvıraştoğanê namdaran bı milyonana yenê bazar kerdenı u rotenı.